stanford-oval/wikipedia huggingface dataset:
สถาปัตยกรรมไฮเทค

| --- | --- |
อาคารลอยด์ ในลอนดอน ผลงานของริชาร์ด รอเจอส์
ช่วงเวลา: 1960–ปัจจุบัน
ภูมิภาค: นานาชาติ
สถาปัตยกรรมไฮเทค (อังกฤษ: high-tech architecture) หรือที่เรียกอีกอย่างว่า สถาปัตยกรรมเอกซเพรสชันนิซึมเชิงโครงสร้าง (structural expressionism) เป็นประเภทหนึ่งของสถาปัตยกรรมสมัยใหม่ตอนปลายที่เกิดขึ้นในช่วงทศวรรษ 1970 โดยนำเอาองค์ประกอบของอุตสาหกรรมเทคโนโลยีขั้นสูงและเทคโนโลยีมาผสมผสานกับการออกแบบอาคาร สถาปัตยกรรมไฮเทคพัฒนามาจากรูปแบบสถาปัตยกรรมสมัยใหม่ โดยใช้ประโยชน์จากความก้าวหน้าทางเทคโนโลยีและวัสดุก่อสร้าง เน้นย้ำถึงความโปร่งใสในการออกแบบและการก่อสร้าง โดยมุ่งเน้นที่จะสื่อสารโครงสร้างพื้นฐานและการใช้งานของอาคารตลอดทั้งภายในและภายนอก สถาปัตยกรรมไฮเทคมีการใช้อลูมิเนียม เหล็ก กระจก และใช้คอนกรีตน้อยลง (ซึ่งเป็นเทคโนโลยีที่ได้รับการพัฒนามาก่อนหน้านี้) เนื่องจากวัสดุเหล่านี้มีความก้าวหน้ามากขึ้นและมีให้เลือกใช้ในรูปแบบต่าง ๆ มากขึ้นในช่วงเวลาที่มีการพัฒนารูปแบบนี้ โดยทั่วไปแล้ว มีแนวโน้มที่มุ่งเน้นไปที่ใช้วัสดุน้ำหนักเบา
สถาปนิกที่โดดเด่นของแนวนี้ ได้แก่ เซอร์ ไมเคิล ฮอปกินส์, บรูซ เกรแฮม, ฟาซลูร์ ราห์มัน ข่าน, มิโนรุ ยามาซากิ, เซอร์นอร์มัน ฟอสเตอร์, เซอร์ริชาร์ด รอเจอส์, เรนโซ เปียโน และซานเตียโก กาลาตราบา
ATM เออรัก..เออเร่อ

| ATM เออรัก> .เออเร่อ |
| --- | --- |
กำกับ: เมษ ธราธร
เขียนบท: อมราพร แผ่นดินทอง เมษ ธราธร
อำนวยการสร้าง: จิระ มะลิกุล เช่นชนนี สุนทรศารทูล สุวิมล เตชะสุปินัน วรรณฤดี พงษ์สิทธิศักดิ์
นักแสดงนำ: ฉันทวิชช์ ธนะเสวี ปรีชญา พงษ์ธนานิกร แอนนา ชวนชื่น พงศธร จงวิลาส พุทธชาด พงศ์สุชาติ ธวัช พรรัตนประเสริฐ ศนันธฉัตร ธนพัฒน์พิศาล เฉลิมพล ทิฆัมพรธีรวงศ์ กรภพ จันทร์เจริญ ญาณี ตราโมท ปองกูล สืบซึ้ง
ตัดต่อ: ธรรมรัตน์ สุเมธศุภโชค
ดนตรีประกอบ: วิชญ วัฒนศัพท์
บริษัทผู้สร้าง: จีเอ็มเอ็มไทหับ 
ผู้จัดจำหน่าย: วิโคล เอนเตอร์เทนเม้นท์
วันฉาย: 19 มกราคม 2555
ความยาว: 123 นาที
ประเทศ: ไทย
ภาษา: ไทย
ทำเงิน: 150.11 ล้านบาท (กรุงเทพฯ ปริมณฑล และเชียงใหม่)
ATM เออรัก..เออเร่อ เป็นภาพยนตร์ไทยแนวสุขนาฏกรรม โรแมนติก ที่ออกฉายในปี พ.ศ. 2555 กำกับและเขียนบทโดย เมษ ธราธร และ อมราพร แผ่นดินทอง นำแสดงโดย ฉันทวิชช์ ธนะเสวี ปรีชญา พงษ์ธนานิกร แอนนา ชวนชื่น พงศธร จงวิลาส พุทธชาด พงศ์สุชาติ ธวัช พรรัตนประเสริฐ ศนันธฉัตร ธนพัฒน์พิศาล เฉลิมพล ทิฆัมพรธีรวงศ์ กรภพ จันทร์เจริญ ญาณี ตราโมท และ ปองกูล สืบซึ้ง และจัดจำหน่ายโดย จีเอ็มเอ็มไทหับ กลายเป็นภาพยนตร์ที่ทำเงินสูงสุดตลอดกาลของไทยไม่นานหลังจากเข้าฉาย ภาพยนตร์เล่าถึงความรักของพนักงานธนาคารคู่หนึ่งที่ต้องเผชิญกับกฎบริษัทที่ห้ามพนักงานคบกัน และสถานการณ์ปั่นป่วนเมื่อตู้เอทีเอ็มเกิดปัญหาจ่ายเงินเกิน ทำให้ทั้งคู่ต้องร่วมมือกันแก้ไขปัญหาและเรียนรู้ที่จะรักกันมากขึ้น
เนื้อเรื่อง

ในธนาคารที่ออกกฎห้ามไม่ให้พนักงานคบหาเป็นแฟนกัน เสือ (ฉันทวิชช์ ธนะเสวี) และจิ๊บ (ปรีชญา พงษ์ธนานิกร) สองคนที่มุ่งมั่นในหน้าที่การงาน ต่างก็คบหากันอย่างลับ ๆ มาเป็นเวลา 5 ปีแล้ว เสือและจิ๊บรู้สึกหงุดหงิดที่ต้องปกปิดความสัมพันธ์เอาไว้ จึงตัดสินใจแต่งงานกัน อย่างไรก็ตาม ทั้งคู่ไม่ยอมลาออกจากงานของตัวเอง
วันหนึ่ง ซอฟต์แวร์ในตู้เอทีเอ็มของธนาคารตู้หนึ่งที่จังหวัดชลบุรีเกิดความผิดพลาด ทำให้ตู้เอทีเอ็มจ่ายเงินออกมาเป็นสองเท่า
นักแสดง

ฉันทวิชช์ ธนะเสวี รับบท เสือ
ปรีชญา พงษ์ธนานิกร รับบท จิ๊บ
แอนนา ชวนชื่น รับบท จ่าแซม
พงศธร จงวิลาส รับบท ดนัย
พุทธชาด พงศ์สุชาติ รับบท มาดาม อัมมารา
ธวัช พรรัตนประเสริฐ รับบท ปื๊ด
ศนันธฉัตร ธนพัฒน์พิศาล รับบท ก๊อบ
เฉลิมพล ทิฆัมพรธีรวงศ์ รับบท แป๊ด
กรภพ จันทร์เจริญ รับบท โหย่ว
ญาณี ตราโมท รับบท ผู้จัดการใหญ่
ปองกูล สืบซึ้ง รับบท ผู้จัดการสาขา
กระแสตอบรับ

ภาพยนตร์ประสบความสำเร็จอย่างสูงด้านรายได้ โดยทำเงินไปกว่า 150.11 ล้านบาท ภายในระยะเวลาเพียง 4 สัปดาห์นับตั้งแต่เข้าฉายในโรงภาพยนตร์ ทำให้ ATM เออรัก..เออเร่อ กลายเป็นภาพยนตร์ไทยที่ทำรายได้สูงสุดตลอดกาลเป็นอันดับ 7 ในเวลานั้น และเป็นภาพยนตร์ทำเงินสูงสุดของจีทีเอช จนถูกพี่มาก..พระโขนง มาทำลายสถิติในปี 2556
รางวัล

| ปี | รางวัล | สาขา | ผล | อ้างอิง |
| --- | --- | --- | --- | --- |
| 2556 | รางวัลภาพยนตร์แห่งชาติ สุพรรณหงส์ ครั้งที่ 22 | นักแสดงนำหญิงยอดเยี่ยม (ปรีชญา พงษ์ธนานิกร) | เสนอชื่อเข้าชิง |  |
| 2556 | รางวัลภาพยนตร์ไทย ชมรมวิจารณ์บันเทิง ครั้งที่ 21 | ภาพยนตร์ไทยทำเงินสูงสุดในรอบปี | ชนะ |  |
ทักษอร ภักดิ์สุขเจริญ

| ทักษอร ภักดิ์สุขเจริญ |
| --- | --- |
ทักษอรเมื่อ พ.ศ. 2552
สารนิเทศภูมิหลัง
เกิด: 27 ตุลาคม พ.ศ. 2523 (44 ปี) กรุงเทพมหานคร ประเทศไทย
คู่สมรส: สงกรานต์ เตชะณรงค์ (สมรส 2555; หย่า 2561)
บุตร: 1 คน
อาชีพ:  นักแสดง  พิธีกร  นักธุรกิจ 
ปีที่แสดง: พ.ศ. 2544–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2549–2559)
โทรทัศน์ทองคำ: นักแสดงนำหญิงยอดเยี่ยม – เมื่อดอกรักบาน (2550)
คมชัดลึก: นักแสดงนำหญิงยอดเยี่ยม ประเภทละครโทรทัศน์ – ใจร้าว (2551)
ทักษอร ภักดิ์สุขเจริญ (เกิด 27 ตุลาคม พ.ศ. 2523) ชื่อเล่น แอฟ เป็นนักแสดงและพิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ

ทักษอรเกิดวันที่ 27 ตุลาคม พ.ศ. 2523 มีบิดาเป็นสถาปนิก ชื่ออนุสสอนน์ ภักดิ์สุขเจริญ (เดิมสะกดว่า อนุสรณ์ ภักดิ์สุขเจริญ) ส่วนมารดาชื่อวัจฉสา แอนเดอร์สัน มีน้องสาวชื่ออมรวรรณ ภักดิ์สุขเจริญ (ชื่อเล่น แอ๋ม) ภายหลังบิดามารดาเลิกรากัน อนุสรณ์สมรสใหม่กับ ผศ.ดร.ไขศรี ภักดิ์สุขเจริญ ส่วนมารดาสมรสใหม่กับชายชาวอเมริกัน และอาศัยอยู่สหรัฐร่วมกับลูกคนเล็ก ด้านการศึกษา ทักษอรสำเร็จการศึกษาระดับชั้นประถมศึกษาจากโรงเรียนไผทอุดมศึกษา ระดับชั้นมัธยมศึกษาจากโรงเรียนราชินีบน และระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย สมัยเรียนอยู่ในมหาวิทยาลัยร่วมทำกิจกรรมเล่นละครเวที ร่วมสตาฟฟ์กีฬามหาวิทยาลัย และเป็นผู้อัญเชิญพระเกี้ยว ในงานฟุตบอลประเพณีจุฬาฯ–ธรรมศาสตร์ ครั้งที่ 55
เข้าวงการบันเทิงครั้งแรกตอนเรียนอยู่ชั้น ม.4 โดยคนชักจูงเข้าวงการคือ ป้าชาลี เจ้าของนิตยสารพลอยแกมเพชร ผลงานชิ้นแรกคือถ่ายนิตยสารพลอยแกมเพชร และมีผลงานเป็นที่รู้จักในบท "รุ้ง" สาวสวยในโฆษณา "มิสทีน" และมีผลงาน ถ่ายโฆษณาระยะหนึ่งแล้วแสดงละครเรื่องแรกในปี 2544 เรื่อง "มิตร ชัยบัญชา มายาชีวิต" ผลิตโดย บริษัท เจ เอส แอล โกลบอล มีเดีย จำกัด รับบทเป็น กิ่งดาว ดารณี ภรรยาคนแรกของคุณมิตร ชัยบัญชา และมีผลงานภาพยนตร์ หม่อมเจ้าชาตรีเฉลิม ยุคล เรื่อง ตำนานสมเด็จพระนเรศวรมหาราช รับบทเป็นมณีจันทร์
แอฟ มีผลงานกับช่อง 3 และอยู่ในความดูแลของ บริษัท เมกเกอร์ กรุ๊ป (มยุรฉัตร เหมือนประสิทธิเวช) มีผลงานการแสดงที่ผ่านมา อาทิ ริษยา, ผู้ชายมือสอง, มนต์รักลอตเตอรี่, จอมใจ, ตี๋ตระกูลซ่ง, จำเลยรัก ฯลฯ
ทางด้านงานสังคม ทักษอร ภักดิ์สุขเจริญ ได้รับการแต่งตั้งเป็น รองโฆษกกระทรวงวัฒนธรรม (ฝ่ายการเมือง) ประสานงานในด้าน เด็กและเยาวชน มารยาทความเป็นไทยจากกระทรวงวัฒนธรรม
ชีวิตส่วนตัว

ชีวิตส่วนตัว แอฟ ทักษอรได้เข้าพิธีมงคลสมรสกับ ร.ต.ท.สงกรานต์ เตชะณรงค์ เมื่อวันที่ 22 เมษายน พ.ศ. 2555 ณ โรงแรม เดอะ โบนันซ่า เขาใหญ่ จ.นครราชสีมา และได้มีงานฉลองมงคลสมรส เมื่อวันที่ 4 พฤษภาคม พ.ศ. 2555 ณ โรงแรมแมนดาริน โอเรียนเต็ล โดยมีหม่อมเจ้าชาตรีเฉลิม ยุคลเป็นประธานในงานพิธี และในงานฉลองมงคลสมรสครั้งนี้ทั้งคู่ได้รับประทานดอกไม้จากทูลกระหม่อมหญิงอุบลรัตนราชกัญญา สิริวัฒนาพรรณวดี ต่อมา ทักษอร จดทะเบียนหย่าเรียบร้อยแล้ว  เมื่อวันที่ 25 กันยายน พ.ศ. 2561
ทักษอร มีบุตรสาว 1 คน คือ เอวาริณ เตชะณรงค์ ชื่อเล่น "ปีใหม่" คลอดด้วยวิธีผ่าคลอด เมื่อวันที่ 1 มกราคม พ.ศ. 2558 (10 ปี)
ปัจจุบัน ทักษอร คบหาดูใจกับ ชานน สันตินธรกุล นักแสดงรุ่นน้อง ที่มีอายุห่างกับเธอถึง 15 ปี ซึ่งทั้งคู่เจอกันครั้งแรก ตั้งแต่แสดงซีรีส์เรื่อง "หารักด้วยใจเธอ (Find Yourself)" ของค่าย GMMTV
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2547 | ริษยา | ม.ร.ว.วรรศิกา (หญิงวรรณ) | ช่อง 3  |
| 2547 | ผู้ชายมือสอง | ชลาศัย (ชลา) | ช่อง 3  |
| 2548 | เพื่อนรัก | ฟ้า | ช่อง 3  |
| 2548 | มิตร ชัยบัญชา มายาชีวิต | กิ่งดาว ดารณี | ช่อง 7  |
| 2549 | มนต์รักล็อตเตอรี่ | ดวงดารา | ช่อง 3  |
| 2549 | ตี๋ตระกูลซ่ง | มัญชรี / หมั่งหลี่ | ช่อง 3  |
| 2550 | จอมใจ | ม.ร.ว.กนกเรขา (หญิงเอียด) | ช่อง 3  |
| 2550 | เมื่อดอกรักบาน | สายไหม การุณณ์ | ช่อง 3  |
| 2551 | จำเลยรัก | โศรยา ศุภอรรถ | ช่อง 3  |
| 2551 | โบตั๋นกลีบสุดท้าย | ตันหยง (อาหยง) | ช่อง 3  |
| 2551 | ใจร้าว | ช่อลดา บูรณะภพ (น้องเอย) | ช่อง 3  |
| 2552 | พระจันทร์สีรุ้ง | ปลายฟ้า | ช่อง 3  |
| 2552 | น้ำตาลไหม้ | ธุมา (โบ) | ช่อง 3  |
| 2553 | วนิดา | วนิดา วงศ์วิบูลย์ (นิด) | ช่อง 3  |
| 2554 | รอยไหม | เจ้าหญิงมณีริน (อดีต) / เรริน (ปัจจุบัน) | ช่อง 3  |
| 2555 | รักประกาศิต | นริศรา (นิด) | ช่อง 3  |
| 2562 |  ศรีอโยธยา ภาค ๒  | องค์กรมหลวงบาทบริจา (รับเชิญพิเศษ) | ทรูโฟร์ยู |
| 2563 | ขอเกิดใหม่ใกล้ ๆ เธอ | อรรพี ภาณุวัฒน์ | ช่องวัน 31  |
| 2564 | มนต์รักหนองผักกะแยง | แอฟ (รับเชิญ) | ช่อง 3 HD |
| 2566 | แค้น | ปรางทอง พูนพิง / ปรางทอง นฤบดินทร์ (ปราง)(นางร้าย) | ช่อง 3 HD |
| 2566 | หารักด้วยใจเธอ | หยิน | จีเอ็มเอ็ม 25 |
| 2567 | สงครามสมรส | บัวบงกช | ช่องวัน 31 |
ผลงาน > ภาพยนตร์

(2550) ตำนานสมเด็จพระนเรศวรมหาราช ภาค ๑ องค์ประกันหงสา เสียงบรรยาย  กำกับการแสดงโดย หม่อมเจ้าชาตรีเฉลิม ยุคล
(2550) ตำนานสมเด็จพระนเรศวรมหาราช ภาค ๒ ประกาศอิสรภาพ รับบท มณีจันทร์ กำกับการแสดงโดย หม่อมเจ้าชาตรีเฉลิม ยุคล
(2552) รถไฟฟ้า มาหานะเธอ รับบท กบ กวิตา กันยานนท์  กำกับการแสดงโดย อดิสรณ์ ตรีสิริเกษม
(2554) ตำนานสมเด็จพระนเรศวรมหาราช ภาค ๓ ยุทธนาวี รับบท มณีจันทร์ กำกับการแสดงโดย หม่อมเจ้าชาตรีเฉลิม ยุคล
(2554) ตำนานสมเด็จพระนเรศวรมหาราช ภาค ๔ ศึกนันทบุเรง รับบท มณีจันทร์ กำกับการแสดงโดย หม่อมเจ้าชาตรีเฉลิม ยุคล
(2557) ตำนานสมเด็จพระนเรศวรมหาราช ภาค ๕ ยุทธหัตถี รับบท มณีจันทร์ กำกับการแสดงโดย หม่อมเจ้าชาตรีเฉลิม ยุคล
(2558) ตำนานสมเด็จพระนเรศวรมหาราช ภาค ๖ อวสานหงสา รับบท มณีจันทร์ กำกับการแสดงโดย หม่อมเจ้าชาตรีเฉลิม ยุคล
(2562) ตุ๊ดซี่ส์ แอนด์ เดอะเฟค รับบท เจ๊น้ำ / แอฟ ทักษอร กำกับการแสดงโดย กิตติภัค ทองอ่วม
(2565) six characters มายาพิศวง รับบท อมร กำกับการแสดงโดย หม่อมหลวงพันธุ์เทวนพ เทวกุล
ผลงาน > มิวสิกวีดีโอ

มิวสิกวีดีโอ เพลง อย่าบอกนะว่ารัก ของ กิตตินันท์ สินธิขันธ์ (เจมส์ วีนัส) และ ปนัดดา เรืองวุฒิ เพลงประกอบละคร เพื่อนรัก
มิวสิกวีดีโอ เพลง รักเธอเสมอ ของ ศรัณย่า ส่งเสริมสวัสดิ์ เพลงประกอบละคร มิตรชัยบัญชา มายาชีวิต
มิวสิกวีดีโอ เพลง ไม่เหลือเธอ ไม่เหลือใคร  ของ นันทิดา แก้วบัวสาย เพลงประกอบละคร จอมใจ
มิวสิกวีดีโอ เพลง ก่อนดอกรักจะบาน ของ ลานนา คัมมินส์ เพลงประกอบละคร เมื่อดอกรักบาน
มิวสิกวีดีโอ เพลง จำเลยรัก ของ พั้นช์ วรกาญจน์ เพลงประกอบละคร จำเลยรัก
มิวสิกวีดีโอ เพลง ก่อนดอกไม้ร่วงโรย ของ เจมส์ เรืองศักดิ์ เพลงประกอบละคร โบตั๋นกลีบสุดท้าย
มิวสิกวีดีโอ เพลง ความรัก ของ พั้นช์ วรกาญจน์ เพลงประกอบละคร โบตั๋นกลีบสุดท้าย
มิวสิกวีดีโอ เพลง อยากมีชีวิตเพื่อเธอ ของ อ๊อฟ ปองศักดิ์, โบ สุนิตา เพลงประกอบละคร ใจร้าว
มิวสิกวีดีโอ เพลง ใจฉันเป็นของเธอ ของ บอย พีซเมกเกอร์ เพลงประกอบละคร ใจร้าว
มิวสิกวีดีโอ เพลง ความทรงจำในลมหายใจ ของ บี้-สุกฤษฎิ์ วิเศษแก้ว เพลงประกอบละคร พระจันทร์สีรุ้ง
มิวสิกวีดีโอ เพลง ขอโทษ ของ บี้-สุกฤษฎิ์ วิเศษแก้ว เพลงประกอบละคร พระจันทร์สีรุ้ง
มิวสิกวีดีโอ เพลง รักเธอใช่ไหม ของ พรรณวรท ด้วยเศียรเกล้า เพลงประกอบละคร พระจันทร์สีรุ้ง
มิวสิกวีดีโอ เพลง หยาดเพชร ของ บี้-สุกฤษฎิ์ วิเศษแก้ว เพลงประกอบละคร พระจันทร์สีรุ้ง
มิวสิกวีดีโอ เพลง ดับตะวัน ของ ใหม่ เจริญปุระ เพลงประกอบละคร น้ำตาลไหม้
มิวสิกวีดีโอ เพลง จะให้ฉันทำยังไง ของ ปั้บ โปเตโต้ เพลงประกอบละคร น้ำตาลไหม้
มิวสิกวีดีโอ เพลง พรหมลิขิต ของ ที เจ็ตเซ็ตเตอร์ เพลงประกอบละคร วนิดา
มิวสิกวีดีโอ เพลง บุพเพสันนิวาส ของ เบียร์ วราวุธ พชรพรรณ สุทธนนท์ เพลงประกอบละคร วนิดา
มิวสิกวีดีโอ เพลง รักประกาศิต ของ ลุลา เพลงประกอบละคร รักประกาศิต
มิวสิกวีดีโอ เพลง ไม่มีเหตุผล ของ Good Morning เพลงประกอบละคร รักประกาศิต
มิวสิกวีดีโอ เพลง การให้...ไม่สิ้นสุด ของ ปาน ธนพร โดยมูลนิธิรามาธิบดีฯ
มิวสิกวีดีโอ เพลง เจ็บน้อยที่สุด ของ Zeal (พ.ย. 2561)
ผลงาน > เพลงประกอบละคร

2551 เพลงประกอบละคร ใจร้าว
เพลง ใจฉันเป็นของเธอ (ร้องคู่กับ ธีรเดช วงศ์พัวพันธ์)
2552 เพลงประกอบละคร พระจันทร์สีรุ้ง
เพลง แค่คืบ (ร้องคู่กับ สุกฤษฎิ์ วิเศษแก้ว)
ผลงาน > พิธีกร

แชร์ข่าวสาวสตรอง ช่องไทยรัฐทีวี
3 แซบ ช่อง 3 HD
เกียรติประวัติ

แบบอย่างดารารุ่นใหม่ด้วยตำแหน่งทูตวัฒนธรรม รองโฆษก วธ.ฝ่ายการเมือง ประสานงานในด้าน เด็กและเยาวชน, มารยาทความเป็นไทย
ทูตมูลนิธิรามาธิบดีฯ
แหล่งข้อมูลอื่น

ทักษอร ภักดิ์สุขเจริญ ที่อินสตาแกรม
| ด ค กรางวัลโทรทัศน์ทองคำ สาขานักแสดงนำหญิงดีเด่น |
| --- | --- |
2529–2540:  นาถยา แดงบุหงา (2529)  อภิรดี ภวภูตานนท์ (2530)  อภิรดี ภวภูตานนท์ (2531)  ปรียานุช ปานประดับ (2532)  ชไมพร จตุรภุช (2533)  จินตหรา สุขพัฒน์ (2534)  มาช่า วัฒนพานิช (2535)  จันจิรา จูแจ้ง (2536)  สินจัย เปล่งพานิช (2537)  จารุณี สุขสวัสดิ์ (2538)  ลลิตา ปัญโญภาส (2539)  แอน ทองประสม (2540) 
2541–2551:  จริยา แอนโฟเน่ (2541)  แอน ทองประสม (2542)  มาช่า วัฒนพานิช (2543)  พรชิตา ณ สงขลา (2544)  ซอนย่า คูลิ่ง (2545)  จริยา แอนโฟเน่ (2546)  วรนุช วงษ์สวรรค์ (2547)  ศิริลักษณ์ ผ่องโชค (2548)  ลลิตา ศศิประภา (2549)  ทักษอร ภักดิ์สุขเจริญ (2550)  อารยา เอ ฮาร์เก็ต (2551) 
2552–2562:  แอน ทองประสม (2552)  เฌอมาลย์ บุญยศักดิ์ (2553)  อารยา เอ ฮาร์เก็ต (2554)  ศิรพันธ์ วัฒนจินดา (2555)  ณฐพร เตมีรักษ์ (2556)  จีรนันท์ มะโนแจ่ม (2557)  พิยดา จุฑารัตนกุล (2558)  ณฐพร เตมีรักษ์ (2559)  อุรัสยา เสปอร์บันด์ (2560)  ราณี แคมเปน (2561)  ใหม่ เจริญปุระ (2562) 
2563–2573:  คริส หอวัง (2563)  เมลดา สุศรี (2564)  พิมพ์ชนก ลือวิเศษไพบูลย์ (2565)  แอน ทองประสม (2566) 
| ด ค กรางวัลคมชัดลึก อวอร์ด สาขานักแสดงนำหญิงยอดเยี่ยมประเภทละครโทรทัศน์ |
| --- | --- |
2546–2551:  กมลชนก เขมะโยธิน (2546)  รุจิรา ช่วยเกื้อ (2547)  ลลิตา ศศิประภา (2548)  แอน ทองประสม (2549)  บุษกร พรวรรณะศิริเวช (2550)  ทักษอร ภักดิ์สุขเจริญ (2551) 
2552–2562:  ปิยธิดา วรมุสิก (2552)  เฌอมาลย์ บุญยศักดิ์ (2553)  อารยา เอ ฮาร์เก็ต (2554)  ศิรพันธ์ วัฒนจินดา (2555)  ณฐพร เตมีรักษ์ (2556)  มนัสนันท์ พันเลิศวงศ์สกุล (2557)  รัดเกล้า อามระดิษ (2558)  วรนุช ภิรมย์ภักดี (2559)  ลลิตา ปัญโญภาส (2561)  ใหม่ เจริญปุระ (2562) 
2563–2573:  จรินทร์พร จุนเกียรติ (2563)  ดาวิกา โฮร์เน่ (2564)  ใหม่ เจริญปุระ (2565)  แอน ทองประสม (2566)
เดอะ ทาทามิ กาแล็กซี

| --- | --- |
เดอะ ทาทามิ กาแล็กซี
四畳半神話大系 (Yojōhan Shinwa Taikei)
ชื่อภาษาอังกฤษ: The Tatami Galaxy
แนว: สุขนาฏกรรมมืด จิตวิทยา สุขนาฏกรรมจินตนิยม
นวนิยาย
เดอะ ทาทามิ กาแล็กซี
เขียนโดย: โทโมฮิโกะ โมริมิ
สำนักพิมพ์: โอตะ คาโดกาวะโชเต็ง
วางจำหน่าย: ธันวาคม พ.ศ. 2547 25 มีนาคม พ.ศ. 2551 (บุงโกะบัง)
อนิเมะโทรทัศน์
เดอะ ทาทามิ กาแล็กซี
กำกับโดย: มาซาอากิ ยูอาซะ
อำนวยการสร้างโดย: ฟูมิเอะ ทาเกอูจิ โนริโกะ โอซากิ
เขียนบทโดย: มาโกโตะ อูเอดะ มาซาอากิ ยูอาซะ
ดนตรีโดย: มิจิรุ โอชิมะ
สตูดิโอ: แมดเฮาส์
เครือข่าย: ฟูจิทีวี (โนอิตามินะ)
ฉาย:  22 เมษายน พ.ศ. 2553  –  1 กรกฎาคม พ.ศ. 2553
ตอน: 11
นวนิยาย
วันร้อนตับแลบ รีโมตแอร์ ไทม์แมชชีนบลูส์
เขียนโดย: โทมิฮิโกะ โมริมิ มาโกโตะ อูเอดะ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: น้ำพุ
วางจำหน่าย: 29 กรกฎาคม พ.ศ. 2563
โอเอ็นเอ
วันร้อนตับแลบ รีโมตแอร์ ไทม์แมชชีนบลูส์
กำกับโดย: ชินโงะ นัตสึเมะ
เขียนบทโดย: มาโกโตะ อูเอดะ
ดนตรีโดย: มิจิรุ โอชิมะ
สตูดิโอ: ไซแอนซ์ซารุ
ถือสิทธิ์โดย: ดิสนีย์แพลตฟอร์มดิสทริบิวชัน
ฉาย:  14 กันยายน พ.ศ. 2565  –  12 ตุลาคม พ.ศ. 2565
ตอน: 6
เดอะ ทาทามิ กาแล็กซี (ญี่ปุ่น: 四畳半神話大系; โรมาจิ: Yojōhan Shinwa Taikei) เป็นนวนิยายญี่ปุ่นในปี พ.ศ. 2547 เขียนโดยโทมิฮิโกะ โมริมิ และตีพิมพ์โดยสำนักพิมพ์โอตะ นิยายเล่าเรื่องในมุมมองบุคคลที่หนึ่ง ซึ่งผู้ที่เล่าเรื่องเป็นนักศึกษานิรนามที่มหาวิทยาลัยเกียวโต ผู้ระลึกถึงความโชคร้ายของตนในปีก่อนหน้าของชีวิตในมหาวิทยาลัย เนื้อเรื่องมี 4 บท แต่ละบทเล่าเรื่องราวในจักรวาลคู่ขนานที่เขาสมัครเข้าชมรมในมหาวิทยาลัยที่แตกต่างกัน
นวนิยายภาคต่อชื่อเรื่องว่า วันร้อนตับแลบ รีโมตแอร์ ไทม์แมชชีนบลูส์ (ญี่ปุ่น: 四畳半タイムマシンブルース; โรมาจิ: Yojōhan Taimumashinburūsu) ตีพิมพ์ในปี พ.ศ. 2563 โดยเป็นการรวมตัวละครของ เดอะ ทาทามิ กาแล็กซี เข้ากับเนื้อเรื่องของบทละครเวทีและภาพยนตร์เรื่อง ซัมเมอร์ไทม์แมชชีนบลูส์ ของมาโกโตะ อูเอดะ นวนิยายภาคต่อนี้มีการตีพิมพ์เป็นฉบับภาษาไทยโดยสำนักพิมพ์น้ำพุในปี พ.ศ. 2565
เดอะ ทาทามิ กาแล็กซี ได้รับการดัดแปลงเป็นซีรีส์อนิเมะโทรทัศน์ 11 ตอน สร้างโดยสตูดิโอแมดเฮาส์และกำกับโดยมาซาอากิ ยูอาซะ ออกอากาศทางผังรายการโนอิตามินะของช่องฟูจิทีวีในปี พ.ศ. 2553 อนิเมะดัดแปลงเรื่องนี้ได้รับการชื่นชมจากนักวิจารณ์ ได้รับรางวัลชนะเลิศในเทศกาลศิลปะสื่อญี่ปุ่นปี พ.ศ. 2553 ในสาขาแอนิเมชัน และในรางวัลโตเกียวอนิเมะปี พ.ศ. 2554 ในสาขาโทรทัศน์ ออริจินอลเน็ตแอนิเมชันดัดแปลงของเรื่อง วันร้อนตับแลบ รีโมตแอร์ ไทม์แมชชีนบลูส์ สร้างโดยสตูดิโอไซแอนซ์ซารุเริ่มฉายทางดิสนีย์+ ตั้งแต่เดือนกันยายนถึงตุลาคม พ.ศ. 2565
แหล่งข้อมูลอื่น

เว็บไซต์ทางการของอนิเมะ (ในภาษาญี่ปุ่น)
Review of the program at Twitch Film
เดอะ ทาทามิ กาแล็กซี ที่อินเทอร์เน็ตมูวีเดตาเบส
เดอะ ทาทามิ กาแล็กซี (อนิเมะ) ที่เครือข่ายข่าวอนิเมะ
วันร้อนตับแลบ รีโมตแอร์ ไทม์แมชชีนบลูส์ (อนิเมะ) ที่เครือข่ายข่าวอนิเมะ
เดอะ ทาทามิ กาแล็กซี ที่เน็ตฟลิกซ์
อนิเมะ วันร้อนตับแลบ รีโมตแอร์ ไทม์แมชชีนบลูส์ เก็บถาวร 2022-09-26 ที่ เวย์แบ็กแมชชีน ทางดิสนีย์+ ฮอตสตาร์
| ด ค กไซเอินซ์ซารุ |
| --- | --- |
ซีรีส์โทรทัศน์:  Adventure Time: Food Chain (พ.ศ. 2557)  Super Shiro (พ.ศ. 2562–2563)  ชมรมอนิเมะฉัน ใครอย่าแตะ! (พ.ศ. 2563)  ยูเรย์ เดกโค (พ.ศ. 2565)  ดันดาดัน (พ.ศ. 2567–ปัจจุบัน)  ซันดะ (TBA) 
ออริจนอลเน็ตแอนิเมชัน:  เดวิลแมน ครายเบบี้ (พ.ศ. 2561)  ญี่ปุ่นวิปโยค (พ.ศ. 2563)  ตำนานตระกูลไทระ (พ.ศ. 2564)  วันร้อนตับแลบ รีโมตแอร์ ไทม์แมชชีนบลูส์ (พ.ศ. 2565) 
ภาพยนตร์:  คืนพิสดาร ศาลเจ้า สาวผมดำ (พ.ศ. 2560)  Lu over the Wall (พ.ศ. 2560)  คำสัญญา..ปาฏิหาริย์รัก 2 โลก (พ.ศ. 2562)  ญี่ปุ่นวิปโยค รูปแบบฉายโรงภาพยนตร์ (พ.ศ. 2563)  สตาร์ วอร์ส: วิชันส์ - อากะคิริ (ภาพยนตร์สั้น) (พ.ศ. 2564)  สตาร์ วอร์ส: วิชันส์ - ทีโอบีวัน (ภาพยนตร์สั้น) (พ.ศ. 2564)  อินุโอ (พ.ศ. 2564) 
 หมวดหมู่
พระเจ้าเอนริเกที่ 2 แห่งกัสติยา

| พระเจ้าเอนริเกที่ 2 |
| --- | --- |

พระมหากษัตริย์แห่งกัสติยาและเลออน
ครั้งที่ 1: 13 มีนาคม ค.ศ. 1366 – 3 เมษายน ค.ศ. 1367
ก่อนหน้า: พระเจ้าเปโดรแห่งกัสติยา
ถัดไป: พระเจ้าเปโดรแห่งกัสติยา
ครั้งที่ 2: 23 มีนาคม ค.ศ. 1369 – 29 พฤษภาคม ค.ศ. 1379
ก่อนหน้า: พระเจ้าเปโดรแห่งกัสติยา
ถัดไป: พระเจ้าฆวนที่ 1 แห่งกัสติยา

พระราชสมภพ: 13 มกราคม ค.ศ. 1334 เซบิยา
สวรรคต: 29 พฤษภาคม ค.ศ. 1379 (45 พรรษา) ซันโตโดมิงโกเดลากัสซาดา
ฝังพระศพ: อาสนวิหารโตเลโด
คู่อภิเษก: ฆัวนา มานูเอล
พระราชบุตร: พระเจ้าฆวนที่ 1 แห่งกัสติยา เลโอนอร์แห่งกัสติยา สมเด็จพระราชินีแห่งนาวาร์ อินฟันตาฆัวนา
ราชวงศ์: ตรัสตรามารา
พระราชบิดา: พระเจ้าอัลฟอนโซที่ 11 แห่งกัสติยา
พระราชมารดา: เลโอนอร์ เด กุซมัน
พระเจ้าเอนริเกที่ 2 (สเปน: Enrique II) หรือ เอนริเกแห่งตรัสตรามารา (สเปน: Enrique de Trastámara) หรือ เอนริเกผู้สังหารพี่น้อง (สเปน: Enrique El Fratricida) หรือ เอนริเกผู้เป็นบุตรนอกสมรส (สเปน: Enrique El Bastardo) (ค.ศ. 1333 – 29 พฤษภาคม ค.ศ. 1379) เป็นกษัตริย์แห่งกัสติยา ผู้เป็นปฐมกษัตริย์แห่งราชวงศ์ตรัสตามารา พระองค์เป็นบุตรชายนอกสมรสของพระเจ้าอัลฟอนโซที่ 11 แห่งกัสติยา
กษัตริย์แห่งกัสติยา

การสวรรคตของพระเจ้าเปโดรที่ 1 เป็นการสิ้นสุดการปกครองกัสติยาของราชวงศ์บูร์กอญและเป็นการเริ่มต้นศักราชของราชวงศ์ตรัสตามารา การสร้างความมั่นคงทางอำนาจไม่ใช่เรื่องง่ายเมื่อมีเพียงฝรั่งเศสชาติเดียวที่ให้การสนับสนุนพระเจ้าเอนริเกที่ 2 ขณะที่พระองค์ต้องคุ้มกันตนเองจากการโจมตีของอังกฤษ, โปรตุเกส, และนาวาร์ ทั้งยังไม่สามารถควบคุมแคว้นต่างๆ เช่น กาลิเซีย, ซาโมรา, ซิวดัดโรดริโก และการ์โมนา ที่ยังคงซื่อสัตย์ต่ออดีตกษัตริย์ผู้ถูกฆาตกรรม
พระเจ้าเอนริเกเริ่มต้นด้วยการพระราชทานรางวัลให้แก่พันธมิตร แต่พระองค์รักษาผลประโยชน์ให้แก่ราชอาณาจักรด้วยการไม่ยอมยกอาณาเขตให้แก่กษัตริย์อารากอนตามที่เคยได้ข้อตกลงไว้ สำหรับการเมืองภายใน พระองค์ได้สร้างราชอาณาจักรที่ได้รับความเสียหายจากสงครามกลางเมืองขึ้นมาใหม่ ทรงเพิ่มอำนาจของกษัตริย์ วิกฤตทางเศรษฐกิจตามมาเมื่อพระองค์รักษาสัญญาด้วยการให้รางวัลแก่ขุนนางที่เคยช่วยพระองค์ต่อสู้กับพระเชษฐาต่างมารดา ทั้งยังต้องใช้เงินก้อนโตไปกับการทำสงครามภายในที่ยังคงเกิดขึ้นอย่างต่อเนื่อง
หลังชนะสงครามกลางเมือง พระองค์ได้นำกองทัพเข้าต่อสู้กับโปรตุเกส หลังยึดบรากังซาได้ พระองค์ได้ทำสนธิสัญญาสงบศึกอัลเกาชิงในปี ค.ศ. 1371 กับพระเจ้าเฟร์นังดูที่ 1 แห่งโปรตุเกส ศัตรูคนสำคัญในระดับนานาชาติของพระองค์คืออังกฤษซึ่งเป็นอดีตพันธมิตรของพระเจ้าเปโดร พระราชธิดาสองคนของพระเจ้าเปโดรที่เกิดจากมาเรีย เด ปาดียาได้สมรสกับพระราชโอรสของพระเจ้าเอ็ดเวิร์ดที่ 3 แห่งอังกฤษ คือ กอนส์ตันซาสมรสกับจอห์นแห่งกอนท์ ดยุคแห่งแลงคัสเตอร์ และอิซาเบลสมรสกับเอ็ดมันด์ ดยุคแห่งยอร์ก อังกฤษมองว่าดยุคทั้งสองเป็นผู้สืบทอดที่ถูกต้องตามกฎหมายของบัลลังก์กัสติยา พระเจ้าเอนริเกที่ 2 จึงตัดสินใจเข้าร่วมสงครามร้อยปีโดยอยู่ฝั่งเดียวกับฝรั่งเศส กองทัพกัสติยาได้ร่วมกับกองทัพฝรั่งเศสปลดแอกลาโรเชลจากอังกฤษ สมรภูมิทางเรือลาโรเชลในปี ค.ศ. 1372 เป็นตัวแทนแสดงถึงชัยชนะของกัสติยาเหนืออังกฤษ ซึ่งส่งผลดีต่อการทหารและเศรษฐกิจของกัสติยา จากนั้นพระองค์กลับไปคุกคามโปรตุเกสอีกครั้งด้วยการยึดอัลเมดาและวีเซว และปิดกั้นท่าเรือลิสบอน กระทั่งพระเจ้าเฟร์นังดูยอมลงนามในสนธิสัญญาซังตาเร็ง ประกาศให้กองเรือโปรตุเกสอยู่ฝั่งฝรั่งเศสและกัสติยา
ต่อมาทรงนำทัพเข้าต่อสู้กับนาวาร์และได้รับชัยชนะจนนำไปสู่การทำสนธิสัญญาสงบศึกบริยอน สุดท้ายทรงทำศึกกับพระเจ้าเปโดรที่ 4 แห่งอารากอนซึ่งพ่ายแพ้ต่อพระองค์เช่นกันและได้มีการลงนามในสนธิสัญญาสงบศึกอัลมาซานในปี ค.ศ. 1375 ในสนธิสัญญาทั้งสามฉบับที่ทำกับโปรตุเกส, นาวาร์ และอารากอน พระเจ้าเอนริเกที่ 2 ได้สร้างพันธมิตรผ่านทางการสมรสระหว่างพระโอรสธิดาของพระองค์กับพระโอรสธิดาของกษัตริย์ของอาณาจักรทั้งสาม อันเป็นจุดเริ่มของการขยายราชวงศ์
การเคลื่อนไหวนอกประเทศของพระองค์ได้ยุติการถูกคุกคามอาณาเขตของกัสติยา พระองค์ได้รับการสนับสนุนจากตระกูลใหญ่ที่ได้รับพระราชทานทั้งอภิสิทธิ์ สิ่งของ และที่ดิน ในช่วงท้ายรัชสมัยพระองค์ถูกบีบให้กลับไปทำสงครามต่างแดนอีกครั้งในการรับมือการโจมตีร่วมกันของอังกฤษและนาวาร์ในปี ค.ศ. 1377 และได้มีการลงนามทำสนธิสัญญาสงบศึกซันโตโดมิงโกเดลากัลซาดาในปี ค.ศ. 1379 ก่อนที่พระองค์จะสวรรคต
พระเจ้าเอนริเกที่ 2 สวรรคตในวันที่ 29 พฤษภาคม ค.ศ. 1379 ในซันโตโดมิงโกเดลากัลซาดา พงศาวดารบางฉบับกล่าวว่าพระองค์ถูกวางยาพิษตามคำสั่งของกษัตริย์แห่งกรานาดาซึ่งเคยเป็นพันธมิตรของพระเจ้าเปโดร หรือไม่พระองค์อาจสวรรคตด้วยโรคไขข้อ ผู้สืบทอดบัลลังก์กัสติยาต่อจากพระองค์คือพระเจ้าฆวนที่ 1 แห่งกัสติยา พระราชโอรสที่ต้องต่อสู้กับลูกหลานของพระเจ้าเปโดรเพื่อปกป้องสิทธิ์ในบัลลังก์ของตนเช่นกัน
การสมรสและทายาท

พระเจ้าเอนริกาที่ 2 สมรสเมื่อวันที่ 27 กรกฎาคม ค.ศ. 1350 กับฆัวนา มานูเอล เด บิเยนา เลดีแห่งบิเยนา, เอสกาโลนา และปัญญาฟิเอล ทั้งคู่มีพระราชโอรสธิดาด้วยกัน 3 คน คือ
ฆวน (ประสูติ ค.ศ. 1358) สืบทอดตำแหน่งต่อจากพระราชบิดาเป็นพระเจ้าฆวนที่ 1 แห่งกัสติยา
เลโอนอร์ (ประสูติ ค.ศ. 1362) สมรสกับพระเจ้าชาร์ลส์ที่ 3 แห่งนาวาร์และเป็นพระราชินีคู่สมรสแห่งนาวาร์
ฆัวนา (ประสูติ ค.ศ. 1367) สิ้นพระชนม์ในวัยเด็ก
นอกจากนี้พระองค์ยังมีบุตรธิดานอกสมรสอีกจำนวนมาก
ภาพเหมือนของพระเจ้าเอนริเกที่ 2 แห่งกัสติยา โดยโฆเซ มารีอา โรดริเกซ
รูปแกะสลักหลุมศพของพระเจ้าเอนริเกที่ 2 แห่งกัสติยาในอาสนวิหารโตเลโด
บรูโน จูลี

บรูโน จูลี (อังกฤษ: Bruno Julie) หรือ หลุยส์ ริชาร์ด บรูโน จูลี (อังกฤษ: Louis Richard Bruno Julie) นักมวยสากลสมัครเล่นชาวมอริเชียส เกิดเมื่อ 11 กรกฏาคม พ.ศ. 2521 ที่ ประเทศมอริเชียส ติดทีมชาติมอริเชียสเข้าแข่งขันกีฬาโอลิมปิก พ.ศ. 2551 ที่ปักกิ่ง ประเทศจีนในรุ่นแบนตัมเวท รอบแรก ชนะ เอ็มมานูเอล นเกตู จากเลโซโท เมื่อ 12 สิงหาคม รอบสอง ชนะ คูร์ซิด ทอดซิโบเยฟ จาก อุซเบกิสถาน เมื่อ 15 สิงหาคม รอบก่อนรองชนะเลิศ ชนะ เฮกเตอร์ มันซานีญา จากเวเนซุเอลา เมื่อ 18 สิงหาคม รอบรองชนะเลิศ แพ้ ยันเกียล เลออน จากคิวบา เมื่อ 22 สิงหาคม ได้เหรียญทองแดง เขาเป็นนักกีฬาจากมอริเชียสคนแรกที่ได้เหรียญรางวัลจากการแข่งขันกีฬาโอลิมปิก
แหล่งข้อมูลอื่น

2006 Commonwealth Games Bio เก็บถาวร 2017-08-18 ที่ เวย์แบ็กแมชชีน
2010 Commonwealth Games Bio เก็บถาวร 2012-04-25 ที่ เวย์แบ็กแมชชีน
Africa Games
โคลนปีศาจ

| โคลนปีศาจ |
| --- | --- |
ประเภท: บันเทิงคดีแนววิทยาศาสตร์, เขย่าขวัญ
บทโดย: ฮิโรตากะ อาดาจิ
กำกับโดย: ยูโซ ซาโต
ผู้กำกับศิลป์: โทโมคาซุ โอซาวะ
ผู้ประพันธ์เพลง: ริวอิจิ ซากาโมโตะ
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น, อังกฤษ
จำนวนฤดูกาล: 1
จำนวนตอน: 8
การผลิต
ผู้อำนวยการผลิต: ไทกิ ซากูไร
ผู้อำนวยการสร้าง: ยูตากะ โอมัตสึ
ผู้กำกับภาพ: ฮารูฮิเดะ อิชิงูโระ
แอนิเมเตอร์: Bakken Record 5 Inc.
ผู้ลำดับภาพ: ยูซูเกะ อูเอโนะ
ความยาวตอน: 24–45 นาที
บริษัทผู้ผลิต: ทัตสึโนโกะโปรดักชัน
ออกอากาศ
เครือข่าย: เน็ตฟลิกซ์
ออกอากาศ: 13 ตุลาคม พ.ศ. 2565
โคลนปีศาจ (exception) เป็นซีรีส์อนิเมะแนววิทยาศาสตร์และเขย่าขวัญ สร้างจากเนื้อเรื่องต้นฉบับโดยฮิโรตากะ อาดาจิ ออกแบบตัวละครโดยโยชิตากะ อามาโนะ และกำกับโดยยูโซ ซาโต ซีรีส์อนิเมะเริ่มฉายทางเน็ตฟลิกซ์ในวันที่ 13 ตุลาคม พ.ศ. 2565
รายชื่อตอน

| ตอน | ชื่อ | กำกับโดย | เขียนโดย | วันที่เผยแพร่ครั้งแรก |
| --- | --- | --- | --- | --- |
| 1 | "พิมพ์ผิด (misprint)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
| 2 | "ความกระหาย (hunger)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
| 3 | "ติดต่อ (contact)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
| 4 | "สมรู้ร่วมคิด (collusion)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
| 5 | "สืบสวน (investigation)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
| 6 | "หักหลัง (betrayal)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
| 7 | "เอาตัวรอด (survival)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
| 8 | "แรงดึงดูด (gravitation)" | ยูโซ ซาโต | ฮิโรตากะ อาดาจิ | 13 ตุลาคม พ.ศ. 2565 |
แหล่งข้อมูลอื่น

โคลนปีศาจ ที่เน็ตฟลิกซ์
โคลนปีศาจ ที่อินเทอร์เน็ตมูวีเดตาเบส